
	1.0 Likumi.lv (01.01.2026.)

	Izsludināšana: 28.09.2026. 15:04

	1.
	Anotācija (ex-ante)
2.3. Administratīvo izmaksu novērtējums juridiskām personām
	Priekšlikums (VK - 29.09.2026.)
Būvniecības valsts kontroles biroja administratīvās izmaksas atspoguļojamas anotācijas 7. sadaļā.
Piedāvātā redakcija
-
	Ņemts vērā
Būvniecības valsts kontroles biroja administratīvās izmaksas norādītas anotācijas 7. sadaļā.
	Anotācija (ex-ante)
2.3. Administratīvo izmaksu novērtējums juridiskām personām

	2.
	Anotācija (ex-ante)
2.4. Administratīvā sloga novērtējums fiziskām personām
	Priekšlikums (VK - 29.09.2026.)
Aprēķinā pieņemts, ka atbalstu saņems:
- visas 2492 personas, kuras norādītas kā aizbildņi Latvijā;
- visi 1560 Latvijas pilsoņi, kuri brīvprātīgi pieteikušies 2026. gada valsts aizsardzības dienestam.
Tomēr šie dati neparāda to personu vai ģimeņu faktisko skaitu, kuras vienlaikus atbilst visiem aizsargātā lietotāja pakalpojuma saņemšanas nosacījumiem. Piemēram, ne visi aizbildņi ir daudzbērnu ģimenes, ne visiem bijušajiem aizbilstamajiem ir 18–24 gadi un ne visi turpina iegūt izglītību. Tāpat ne visi valsts aizsardzības dienestam pieteikušies jaunieši ir no daudzbērnu ģimenēm.

Lūdzam izmantot precīzākus datus par personām, kuras vienlaikus atbilst visiem noteiktajiem kritērijiem. Ja šādi dati nav pieejami, aprēķinu norādīt kā maksimālās iespējamās ietekmes scenāriju.
Piedāvātā redakcija
-
	Ņemts vērā
Ievērojot to, ka priekšlikumā minētie dati nav pieejami, anotācijā pie aprēķiniem iekļauta norāde, ka aprēķins veikts pēc maksimālās iespējamās ietekmes scenārija. 
	Anotācija (ex-ante)
2.4. Administratīvā sloga novērtējums fiziskām personām

	3.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums (VK - 29.09.2026.)
Anotācijas 7. sadaļā norādīts, ka projekts neskar tā izpildē iesaistītās institūcijas. Vienlaikus projektā:
1. Būvniecības valsts kontroles birojam tiek noteikts pienākums pieņemt un izvērtēt jaunus iesniegumus;
2. Sabiedrības integrācijas fondam tiek noteikts jauns regulārs datu sniegšanas pienākums;
3. tiek paplašināts Veselības un darbspēju ekspertīzes ārstu valsts komisijas sniedzamo datu apjoms;
4. tiek mainīts Izglītības un zinātnes ministrijas datu sagatavošanas atskaites datums.
Lūdzam anotācijas 7. sadaļā atspoguļot projekta faktisko ietekmi uz iesaistīto institūciju procesiem. Vienlaikus norādīt, ka attiecīgie pienākumi tiks izpildīti esošo cilvēkresursu ietvaros, ja papildu amata vietas nav nepieciešamas.
Piedāvātā redakcija
-
	Ņemts vērā
Anotācijas 7. sadaļā norādīta projekta faktiskā ietekme uz iesaistīto institūciju procesiem. Vienlaikus norādīts, ka attiecīgie pienākumi tiks izpildīti esošo cilvēkresursu ietvaros un papildu amata vietas nav nepieciešamas.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām

	Izsludināšana: 11.06.2026. 19:45

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 17.06.2026.)
Anotācijas 6.2.apakšpunktā ir norādīts, ka kopējā izmaksātā atbalsta summa visām atbalstāmajām aizsargāto lietotāju grupām par periodu 01.01.2026.-29.05.2026. sastāda 8 527 035 euro. Ņemot vērā minēto, secinām, ka aizsargātā lietotāja atbalstam gadā varētu būt nepieciešams finansējums ap 20,5 milj. euro un ievērojot, ka  Klimata un enerģētikas ministrijas budžetā 2027. un 2028.gadā minētajam mērķim ir paredzēts finansējums tikai 18 616 074 euro apmērā ik gadu, lūdzam skaidrot kā Klimata un enerģētikas ministrija nodrošinās atbalstu visiem aizsargātā lietotāja tirdzniecības pakalpojuma saņēmējiem 2027.gadā un turpmākajos gados, attiecīgi atkārtoti lūdzam papildināt anotācijas 3.sadaļu ar pamatojošu informāciju.
Piedāvātā redakcija
-
	Nav ņemts vērā
Saskaņā ar likumu "Par valsts budžetu 2026. gadam un budžeta ietvaru 2026., 2027. un 2028. gadam" Klimata un enerģētikas ministrijas budžetā 2026. gadā aizsargāto lietotāju atbalstam ir paredzēts finansējums 18,6 milj. euro apmērā. Savukārt 74. resora "Gadskārtējā valsts budžeta izpildes procesā pārdalāmais finansējums" programmā 23.00.00 "Valsts atbalsta programmas un citi valsts nozīmes pasākumi", atbilstoši likuma "Par valsts budžetu 2026. gadam un budžeta ietvaru 2026., 2027. un 2028. gadam" 72. panta pirmās daļas 1. punktam, aizsargāto lietotāju atbalstam sākotnēji tika rezervēts papildu finansējums 4,0 milj. euro apmērā. Valsts budžeta finansējuma vajadzību pārskatīšanas procesā, nodrošinot finansējumu citām aktuālām valsts budžeta prioritātēm, tostarp ar nacionālās aviokompānijas "airBaltic" darbības nodrošināšanu saistītajiem pasākumiem, minētais rezervējums tika samazināts par 2,0 milj. euro. Līdz ar to aizsargāto lietotāju atbalstam no šī finansējuma avota 2026. gadā ir pieejami 2,0 milj. euro.
Papildus ar Ministru kabineta 2026. gada 9. jūnija rīkojumu Nr. 338 Klimata un enerģētikas ministrijas budžetā aizsargāto lietotāju izmaksu segšanai tika pārdalīti 2,38 milj. euro no iepriekšējā gada budžeta līdzekļu atlikuma. Tādējādi kopējais šobrīd identificētais finansējums aizsargāto lietotāju atbalsta nodrošināšanai 2026. gadā ir 22,98 milj. euro (18,6 milj. euro + 2,0 milj. euro + 2,38 milj. euro).
Kopējā izmaksātā atbalsta summa visām aizsargāto lietotāju grupām laikposmā no 2026. gada 1. janvāra līdz 1. jūlijam bija 12,3 milj. euro. Pieņemot, ka 2026. gada otrajā pusgadā atbalsta izmaksas saglabājas aptuveni līdzvērtīgā līmenī, kopējā finansējuma nepieciešamība 2026. gadā prognozējama ap 24,6 milj. euro. Savukārt, ņemot vērā ar šo grozījumu projektu paredzēto atbalstāmo personu loka paplašināšanu un to, ka attiecīgais atbalsts 2026. gadā būtu nodrošināms par aptuveni trim mēnešiem, papildu izdevumi 2026. gadā nepārsniegtu 0,3 milj. euro. Tādējādi kopējā finansējuma nepieciešamība aizsargāto lietotāju atbalstam 2026. gadā provizoriski varētu sasniegt līdz 25 milj. euro.
Ņemot vērā šobrīd pieejamo finansējumu 22,98 milj. euro apmērā, faktiskā finansējuma nepieciešamība virs pieejamā apmēra būs atkarīga no atbalsta saņēmēju skaita un faktiskajām izmaksām 2026. gada atlikušajā periodā. Klimata un enerģētikas ministrija iespējamo finansējuma iztrūkumu 2026. gadā nodrošinās ministrijai piešķirto valsts budžeta līdzekļu ietvaros, nepieprasot šim mērķim papildu finansējumu no valsts budžeta.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	5.
	Noteikumu (grozījumu) projekts
 Grozījumi Ministru kabineta 2021. gada 1. jūnija noteikumos Nr. 345 "Aizsargātā lietotāja tirdzniecības pakalpojuma noteikumi"
	Priekšlikums (FM - 17.06.2026.)
Izziņas 1.punktā attiecībā uz Ministru kabineta 2025.gada19.novembī (prot. 48 43. § 6.punkts) uzdoto ir norādīts, ka ievērojot ģeopolitisko situāciju un nestabilas energoresursu cenu prognozes šobrīd nebūtu pamatoti pārskatīt atbalsta mehānismus ar mērķi tos sašaurināšanai. Vēršam uzmanību, ka minētais  uzdevums paredz sagatavot priekšlikumus aizsargāto elektroenerģijas lietotāju atbalsta sistēmas pilnveidošanai, kas nenozīmē atbalsta sašaurināšanu, attiecīgi lūdzam izvērtēt un precizēt sniegto skaidrojumu.
Piedāvātā redakcija
-
	Ņemts vērā
Paskaidrojam, ka izskatāmais tiesību akta projekts ir pilnībā vērsts uz aizsargāto elektroenerģijas lietotāju atbalsta sistēmas pilnveidošanu, ievērojot to, ka tiesību akta projekts paredz datu integrāciju ar: 1) Sabiedrības integrācijas fondu, proti datu nodošana par daudzbērnu ģimenēm, ja bērns vai pilngadīgā persona, kura nav sasniegusi 24 gadu vecumu, izglītību iegūst ārvalsts izglītības iestādē un 2) esošās datu integrācijas ar Veselības un darbspēju ekspertīzes ārstu valsts komisiju (VDEĀVK) paplašināšana, iekļaujot datus par invaliditātes sākuma datumu. Tādējādi tiek pilmveidota atbalsta sistēmas darbība, kā arī papildus tam un, ievērojot tiesībsarga atzinumu pārbaudes lietā Nr.2026-03-23DC,26C un Nr.2026-18-17G, tiek paplašināts atbalstāmo personu loks. Ievērojot minēto tiesību aktu portālā pie tiesību akta projekta sadaļā "Pamatinformācija" un "Kontroles uzdevumi" ir iekļauta arī norāde uz Ministru kabineta 2025.gada19.novembra (prot. 48 43. § 6.punkts) protokola izpildi. 
	Noteikumu (grozījumu) projekts
-

	6.
	Noteikumu (grozījumu) projekts
 Grozījumi Ministru kabineta 2021. gada 1. jūnija noteikumos Nr. 345 "Aizsargātā lietotāja tirdzniecības pakalpojuma noteikumi"
	Priekšlikums (Sieviešu sadarbības tīkls - 18.06.2026.)
Noteikumi tieši aizsargā daudzbērnu ģimenes, paredzot tām aizsargātā lietotāja statusu un maksas samazinājumu. Savukārt mātes vai tēvi, kuri vieni audzina vienu vai divus bērnus, nav noteikti kā patstāvīga aizsargātā lietotāja kategorija. Šādas ģimenes atbalstu saņem tikai tad, ja vienlaikus atbilst kādai no noteikumos paredzētajām kategorijām, piemēram, ja mājsaimniecība ir trūcīga vai maznodrošināta, ja ģimene aprūpē bērnu ar invaliditāti vai ja ģimene atbilst daudzbērnu ģimenes statusam. Pēc CSP datiem no mājsaimniecībām ar vienu pieaugušo un apgādībā esošiem bērniem 2024. gadā nabadzības riskam bija pakļauti 28,7 % mājsaimniecību (2023. gadā – 30,4 %). Turpat redzams, ka šis rādītājs ir daudz augstāks nekā ģimenēm ar diviem pieaugušajiem un vienu bērnu — 9,8 %, vai diviem pieaugušajiem un diviem bērniem — 7,0 %.
Statistika uzrāda datus par viena vecāka ģimenēm, nevis tikai par mātēm, kas vienas audzina bērnus. Tomēr Latvijā šī grupa lielā mērā nozīmē tieši mātes — CSP dati rāda, ka 75,6 % viena vecāka ģimeņu vienīgais pieaugušais ir bērna vai bērnu mamma. 2024. gada sākumā Latvijā bija 85,7 tūkstoši viena vecāka ģimeņu, kas veidoja 30,9 % no visām mājsaimniecībām ar bērniem un jauniešiem līdz 24 gadu vecumam.
Viena vecāka ģimenēs nodarbinātības līmenis 2023. gadā bija pat augstāks nekā vidēji Latvijā — 81,7 % pret 75,7 %. Turklāt 12,3 % pieaugušo šādās mājsaimniecībās strādāja blakusdarbā, gandrīz divreiz biežāk nekā vidēji Latvijā. Tas liecina, ka viena vecāka ģimenēs nabadzības risks nav skaidrojams tikai ar nodarbinātības trūkumu. Daļa šo vecāku strādā, tostarp arī blakusdarbā, tomēr viena pieaugušā ienākumi bieži nav pietiekami, lai segtu bērnu aprūpes, mājokļa, pārtikas, transporta un citus ikdienas izdevumus. Tādēļ aicinām izvērtēt iespēju paplašināt atbalstu arī viena vecāka ģimenēm, īpaši gadījumos, kad viens vecāks audzina divus bērnus.
Piedāvātā redakcija
-
	Nav ņemts vērā
Ministrija pateicas Latvijas Sieviešu nevalstisko organizāciju sadarbības tīklam (turpmāk - Sieviešu sadarbības tīkls) par priekšlikumu un informē, ka, turpmāk izvērtējot aizsargātā lietotāja statusam atbilstīgās kategorijas, izmantos Sieviešu sadarbības tīkla sniegto informāciju un argumentāciju diskusijās par atbilstīgo kategoriju loka paplašināšanu. Vēršam uzmanību, ka atbilstīgo kategoriju loka paplašināšana un īstenošana var radīt ietekmi uz valsts budžetu, tostarp papildu finanšu resursu nepieciešamību. Līdz ar to ir izvērtējama tā ietekme uz valsts budžetu, tai skaitā ar grozījumu īstenošanu saistīto iespējamo papildu izdevumu apmērs un finansēšanas avoti. 

Vienlaikus informējam, ka šobrīd Noteikumi daudzbērnu ģimeņu atbalsta sniegšanai paredz, ka maksas samazinājumu piemēro vienai no personām, kurai pašai vai kopā ar laulāto ir trīs bērni vai vairāk bērni. Tādējādi atbalsts tiek piešķirts neatkarīgi no tā, vai persona audzina bērnus viena vai kopā ar otru vecāku. 
	Noteikumu (grozījumu) projekts
-

	7.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (EM - 18.06.2026.)
1. Nepieciešams precizēt anotāciju daļā pie risinājuma apraksta attiecībā uz grozījumiem noteikumu 7.punktā svītrojot šīs divas rindkopas, kas attiecas nevis uz 7.punkta grozījumiem, bet uz 19.1 punkta grozījumiem:
“Norādāms, ka iesniegumam aizsargātajam lietotājam nebūs pieprasāma Latvijas Goda ģimenes apliecības kopija, jo SIF ar BVKB ir noslēguši vienošanos par API servisa izstrādi, kurā ir pieejami visi nepieciešamie dati, kā arī SIF ar 2025.g. oktobri ir ieviesis digitālo Latvijas Goda ģimenes apliecību.
Savukārt iesnieguma iesniegšana uz Noteikumu grozījumu izstrādes brīdi ir nepieciešama, jo sistēmā vēl nākotnē jāizstrādā IKT funkcionalitātes risinājums par datu automātisku iegūšanu par minēto grupu atbilstību aizsargātā lietotāja statusā, taču atbalsts būtu jāpiemēro jau šobrīd.”
2. Nepieciešams precizēt anotāciju daļā pie risinājuma apraksta attiecībā uz grozījumiem noteikumu 19.1 punktā, otro un trešo rindkopu izsakot šādā redakcijā:
“Noteikumu 29.punktā norādītais Pilsonības un migrācijas lietu pārvaldes sniegto datu apjoms nesatur datus par bērniem, kuri līdz 24 gadu vecumam iegūst vispārējo, profesionālo vai augstāko izglītību un bijuši aizbildnībā vai bijuši ievietoti  audžuģimenē līdz 18 gadu vecumam, kā arī datu apmaiņu ar ALDIS par bērniem, kas līdz 24 gadu vecumam 11 mēnešus pilda valsts aizsardzības dienestu (arī tie bērni, kas bijuši aizbildnībā vai bijuši ievietoti audžuģimenē līdz 18 gadu vecumam), esošais IKT funkcionalitātes risinājums nenodrošina. Nākotnē plānots izvērtēt iespēju izstrādāt IKT funkcionalitātes risinājumu par datu automātisku iegūšanu minētajos gadījumos.
Ņemot vērā minēto,  noteikumu 19.1  punktā norādītajos gadījumos nepieciešams personas iesniegums. Vienlaikus Latvijas Goda ģimenes apliecības kopijas iesniegšana vairs nav nepieciešama, jo  SIF ar 2025.g. oktobri ir ieviesis digitālo Latvijas Goda ģimenes apliecību. Gadījumos, kad atbalsta piešķiršanai būs nepieciešami papildu dati, tie netiks pieprasīti no iesnieguma iesniedzēja, bet iestāde tos iegūs pati.”
Piedāvātā redakcija
-
	Ņemts vērā
Anotācija precizēta atbilstoši priekšlukumā norādītajam. 
	Anotācija (ex-ante)
1.3. Pašreizējā situācija, problēmas un risinājumi

	8.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 17.06.2026.)
Lūdzam anotācijas 3.sadaļas tabulā noteikumu projekta ietekmi uz valsts budžetu 101 300 euro apmērā atspoguļot tikai izmaiņu ailēs -  3., 5., 7. un 8.ailē, vienlaikus svītrot norādīto ietekmi 2., 4. un 6.ailē.
Piedāvātā redakcija
-
	Ņemts vērā
Anotācijas 3.sadaļas tabula precizēta atbilstoši priekšlikumam.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	9.
	Noteikumu konsolidētā versija
32.2 Ja bērns vai pilngadīgā persona, kura nav sasniegusi 24 gadu vecumu, izglītību iegūst ārvalsts izglītības iestādē, Sabiedrības integrācijas fonds katru mēnesi līdz sestajam datumam informācijas sistēmai sniedz šādus datus:
 
	Priekšlikums (SIF - 18.06.2026.)
Informācijas sistēmā aktuāli dati ir pieejami visu laiku, uz konkrēto pieprasījumu ir tā brīža aktuālie dati, līdz ar to, rekomendējam pārfrāzēt minēto punktu, ka no Sabiedrības integrācijas fonda datubāzes, dati tiek paņemti līdz sestajam datumā. Datu aktualizēšana ir dzīvs process, kas norit visu laiku un datubāzē tiek atjaunoti bez laika aiztures.
Piedāvātā redakcija
-
	Ņemts vērā
Noteikumu 32.2 punkta redakcija jau paredz, ka datu integrācija norit līdz katra mēneša sestajam datumam. Vēršam uzmanību, ka ALDIS sistēmai ir būtiski datu apmaiņas definēti "gala termiņa" datumi, lai saņemtos datus tālāk varētu nodot pakalpojumu sniedzējiem atbalsta piemērošanai iedzīvotāju rēķinos. Neesot "gala termiņam" datu apmaiņai atbalsta piešķiršana kļūst nekonsekventa un pamatoti rada iespējamību situācijām, ka pakalpojumu sniedzējiem tiek nodoti neaktuālie dati. 
	Noteikumu konsolidētā versija
32.2 Ja bērns vai pilngadīgā persona, kura nav sasniegusi 24 gadu vecumu, izglītību iegūst ārvalsts izglītības iestādē, Sabiedrības integrācijas fonds katru mēnesi līdz sestajam datumam informācijas sistēmai sniedz šādus datus:
 

	Izsludināšana: 03.06.2026. 17:27

	10.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 08.06.2026.)
Ņemot vērā, ka likumā “Par valsts budžetu 2026. gadam un budžeta ietvaru 2026., 2027. un 2028. gadam” Klimata un enerģētikas ministrijas budžeta programmā 03.00.00 “Elektroenerģijas lietotāju atbalsts” aizsargātā lietotāja atbalstam ir paredzēts finansējums 2027. un 2028.gadam ik gadu 18 616 074 euro apmērā, lūdzam papildināt anotācijas 3.sadaļu ar pamatojošu informāciju, ka noteikumos paredzēto atbalstu visiem aizsargātā lietotāja tirdzniecības pakalpojuma saņēmējiem būs iespējams nodrošināt Klimata un enerģētikas ministrijas budžetā paredzētā finansējuma ietvaros. Papildus arī uzskatām, ka Klimata un enerģētikas ministrijai sadarbībā ar Ekonomikas ministriju ir būtiski nodrošināt Ministru kabinets 2025.gada19.novembī (prot. 48 43. § 6.punkts) uzdoto par priekšlikumu sagatavošanu aizsargāto elektroenerģijas lietotāju atbalsta sistēmas pilnveidošanai.
Piedāvātā redakcija
-
	Ņemts vērā
Anotācijas 3.sadaļas 6.2.punkts papildināts ar pamatojumu par finansējuma pietiekamību. Papildus par Ministru kabineta 2025.gada19.novembra rīkojumu (prot. 48 43. § 6.punkts) paskaidrojam, ka vidējā termiņā uzdoto uzdevumu Klimata un enerģētikas ministrija pārvērtēs, taču vienlaikus norādāms, ka ievērojot ģeopolitisko situāciju un nestabilas energoresursu cenu prognozes šobrīd nebūtu pamatoti pārskatīt atbalsta mehānismus ar mērķi tos sašaurināšanai. 
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	11.
	Noteikumu konsolidētā versija
7. Daudzbērnu ģimenēm pakalpojumu sniedz, maksas samazinājumu piemērojot vienai no personām, kurai pašai vai kopā ar laulāto ir trīs bērni vai vairāk (arī aizbildnībā esoši vai audžuģimenē ievietoti bērni) vecumā līdz 18 gadiem vai bērni līdz 24 gadu vecumam, kuri iegūst vispārējo, profesionālo vai augstāko izglītību vai 11 mēnešus pilda valsts aizsardzības dienestu.
	Iebildums (EM - 09.06.2026. - pēc termiņa)
Piedāvātā 7.punkta redakcija veicina neatbilstošas interpretācijas iespējas, jo teikuma otrā daļa (sākot ar "vai bērni līdz...") ļauj to interpretēt tādējādi, ka uz to neattiecas nosacījums par bērniem, kas ir vai ir bijuši aizbildnībā un audžuģimenes aprūpē. Proti, pirmā daļa attiecināma uz bērniem līdz 18 gadiem (t.sk. aizbildnībā un audžuģimenē esošiem), bet otrā - uz bērniem vecumā no 18 līdz 24 gadiem, kuri iegūst minēto izglītību vai pilda valsts aizsardzības dienestu (bet bez atrunas par aizbildnībā vai audžuģimenē bijušiem, lai arī mērķis to attiecināt arī uz šādiem bērniem). Tādēļ nepieciešama precīzāka tiesību normas redakcija. 
Piedāvātā redakcija
7. Daudzbērnu ģimenēm pakalpojumu sniedz, maksas samazinājumu piemērojot vienai no personām, kurai pašai vai kopā ar laulāto ir trīs vai vairāk bērni:
7.1. līdz 18 gadu vecumam (arī aizbildnībā esoši vai audžuģimenē ievietoti bērni);
7.2.  līdz 24 gadu vecumam (arī tie, kas bijuši aizbildnībā vai bijuši ievietoti audžuģimenē līdz 18 gadu vecumam), kuri iegūst vispārējo, profesionālo vai augstāko izglītību vai 11 mēnešus pilda valsts aizsardzības dienestu.
	Ņemts vērā
Precizēts Noteikumu 7.punkts piedāvātajā redakcijā.
	Noteikumu konsolidētā versija
7. Daudzbērnu ģimenēm pakalpojumu sniedz, maksas samazinājumu piemērojot vienai no personām, kurai pašai vai kopā ar laulāto ir trīs vai vairāk bērni:

	12.
	Noteikumu konsolidētā versija
19.1 Ja aizsargātais lietotājs ir daudzbērnu ģimene, kurā vismaz viens no bērniem vecumā no 18 līdz 24 gadiem iegūst vispārējo, profesionālo vai augstāko izglītību ārzemēs vai 11 mēnešus pilda valsts aizsardzības dienestu, vai vismaz viens no bērniem atradies aizbildnībā līdz 18 gadu vecumam un vecumā no 18 līdz 24 gadiem iegūst vispārējo, profesionālo vai augstāko izglītību Latvijā, viens no bērna vecākiem, audžuvecākiem vai aizbildņiem pakalpojuma saņemšanai birojā iesniedz iesniegumu, norādot savu vārdu, uzvārdu un personas kodu, un Latvijas Goda ģimenes apliecības kopiju, kā arī Valsts aizsardzības dienesta izziņu, ja bērns pilda valsts aizsardzības dienestu (ja birojs šo informāciju nevar iegūt no valsts informācijas sistēmām). Ja šajā noteikumu punktā minētā ģimene ir apakšlietotājs tā papildus šajā punktā minētajam iesniegumam piesakās pakalpojuma saņemšanai pie līgumslēdzēja (galalietotāja) izvēlētā elektroenerģijas tirgotāja atbilstoši šo noteikumu 18.punktam.
	Iebildums (TM - 05.06.2026.)
Lūdzam noteikumu projekta 2. punktā piedāvātajā Ministru kabineta 2021. gada 1. jūnija noteikumu Nr. 345 "Aizsargātā lietotāja tirdzniecības pakalpojuma noteikumi" (turpmāk – Noteikumi Nr. 345) 19.1 punktā svītrot aizsargātā lietotāja – daudzbērnu ģimenes – pienākumu iesniegumam par aizsargātā lietotāja tirdzniecības pakalpojuma saņemšanu pievienot valsts aizsardzības dienesta izziņu, ja daudzbērnu ģimenē ir bērns, kurš pilda valsts aizsardzības dienestu un ja Būvniecības valsts kontroles birojs šo informāciju nevar iegūt no valsts informācijas sistēmām. Lūdzam atbilstoši precizēt arī noteikumu projekta anotāciju.

Paskaidrojam, ka atbilstoši Administratīvā procesa likuma 59. panta otrajai daļai, iegūstot informāciju, kas saskaņā ar normatīvajiem aktiem ir nepieciešama, lai pieņemtu attiecīgo lēmumu, iestāde var izmantot visas tiesiskās metodes, arī iegūt informāciju no administratīvā procesa dalībniekiem, citām institūcijām, kā arī ar liecinieku, ekspertu, apskates, dokumentu un cita veida pierādījumu palīdzību. Ja iestādei nepieciešamā informācija ir nevis administratīvā procesa dalībnieku, bet gan citas institūcijas rīcībā, iestāde to iegūst pati, nevis pieprasa no administratīvā procesa dalībniekiem.

Papildus, ievērojot, ka noteikumu projekts skar valsts aizsardzības dienesta regulējumu (sk., piemēram, Valsts aizsardzības dienesta likuma 6. panta trešo daļu), lūdzam noteikumu projektu saskaņot ar Aizsardzības ministriju.
Piedāvātā redakcija
-
	Ņemts vērā
Noteikumu 19.1 punktā svītrots aizsargātā lietotāja – daudzbērnu ģimenes – pienākums iesniegumam par aizsargātā lietotāja tirdzniecības pakalpojuma saņemšanu pievienot valsts aizsardzības dienesta izziņu. Atbilstoši  Administratīvā procesa likuma 59. panta otrajai daļai Būvniecības valsts kontroles birojs informāciju par to, ka bērns pilda valsts aizsardzības dienestu iegūs vēršoties valsts aizsardzības dienestā. 
	Noteikumu konsolidētā versija
19.1 Viens no bērna vecākiem, audžuvecākiem vai aizbildņiem pakalpojuma saņemšanai birojā iesniedz iesniegumu, norādot savu vārdu, uzvārdu un personas kodu, gadījumos, ja aizsargātais lietotājs ir daudzbērnu ģimene, kurā vismaz viens no bērniem:

	13.
	Noteikumu konsolidētā versija
19.1 Ja aizsargātais lietotājs ir daudzbērnu ģimene, kurā vismaz viens no bērniem vecumā no 18 līdz 24 gadiem iegūst vispārējo, profesionālo vai augstāko izglītību ārzemēs vai 11 mēnešus pilda valsts aizsardzības dienestu, vai vismaz viens no bērniem atradies aizbildnībā līdz 18 gadu vecumam un vecumā no 18 līdz 24 gadiem iegūst vispārējo, profesionālo vai augstāko izglītību Latvijā, viens no bērna vecākiem, audžuvecākiem vai aizbildņiem pakalpojuma saņemšanai birojā iesniedz iesniegumu, norādot savu vārdu, uzvārdu un personas kodu, un Latvijas Goda ģimenes apliecības kopiju, kā arī Valsts aizsardzības dienesta izziņu, ja bērns pilda valsts aizsardzības dienestu (ja birojs šo informāciju nevar iegūt no valsts informācijas sistēmām). Ja šajā noteikumu punktā minētā ģimene ir apakšlietotājs tā papildus šajā punktā minētajam iesniegumam piesakās pakalpojuma saņemšanai pie līgumslēdzēja (galalietotāja) izvēlētā elektroenerģijas tirgotāja atbilstoši šo noteikumu 18.punktam.
	Iebildums (SIF - 08.06.2026.)
Ņemot vērā, ka SIF ar BVKB ir noslēguši vienošanos par API servisa izstrādi, kurā ir pieejami visi nepieciešamie dati, kā arī SIF ar 2025.g. oktobri ir ieviesis digitālo apliecību un daudzas ģimenes izvēlas lietot tikai digitālās apliecības, tad rosinām dzēst prasību par Latvijas Goda ģimenes apliecības kopijas iesniegšanu, jo jaunais digitālais risinājums paredz, ka BVKB ir iespēja redzēt sistēmā pēc personas koda, vai apliecība ir derīga, vai nav. Kā arī lietotājam, kuram ir tikai digitālā apliecība, nav iespējams uztaisīt ekrānšāviņu, lai izvairītos no dublikātu veidošanas, šāda funkcionalitāte nav iespējama.
Piedāvātā redakcija
19.1 Ja aizsargātais lietotājs ir daudzbērnu ģimene, kurā vismaz viens no bērniem vecumā no 18 līdz 24 gadiem iegūst vispārējo, profesionālo vai augstāko izglītību ārzemēs vai 11 mēnešus pilda valsts aizsardzības dienestu, vai vismaz viens no bērniem atradies aizbildnībā līdz 18 gadu vecumam un vecumā no 18 līdz 24 gadiem iegūst vispārējo, profesionālo vai augstāko izglītību Latvijā, viens no bērna vecākiem, audžuvecākiem vai aizbildņiem pakalpojuma saņemšanai birojā iesniedz iesniegumu, norādot savu vārdu, uzvārdu un personas kodu, kā arī Valsts aizsardzības dienesta izziņu, ja bērns pilda valsts aizsardzības dienestu (ja birojs šo informāciju nevar iegūt no valsts informācijas sistēmām)
	Ņemts vērā
Noteikumu 19.1 punktā dzēsta prasība par Latvijas Goda ģimenes apliecības kopijas iesniegšanu. 
	Noteikumu konsolidētā versija
19.1 Viens no bērna vecākiem, audžuvecākiem vai aizbildņiem pakalpojuma saņemšanai birojā iesniedz iesniegumu, norādot savu vārdu, uzvārdu un personas kodu, gadījumos, ja aizsargātais lietotājs ir daudzbērnu ģimene, kurā vismaz viens no bērniem:

	14.
	Noteikumu konsolidētā versija
19.1 Ja aizsargātais lietotājs ir daudzbērnu ģimene, kurā vismaz viens no bērniem vecumā no 18 līdz 24 gadiem iegūst vispārējo, profesionālo vai augstāko izglītību ārzemēs vai 11 mēnešus pilda valsts aizsardzības dienestu, vai vismaz viens no bērniem atradies aizbildnībā līdz 18 gadu vecumam un vecumā no 18 līdz 24 gadiem iegūst vispārējo, profesionālo vai augstāko izglītību Latvijā, viens no bērna vecākiem, audžuvecākiem vai aizbildņiem pakalpojuma saņemšanai birojā iesniedz iesniegumu, norādot savu vārdu, uzvārdu un personas kodu, un Latvijas Goda ģimenes apliecības kopiju, kā arī Valsts aizsardzības dienesta izziņu, ja bērns pilda valsts aizsardzības dienestu (ja birojs šo informāciju nevar iegūt no valsts informācijas sistēmām). Ja šajā noteikumu punktā minētā ģimene ir apakšlietotājs tā papildus šajā punktā minētajam iesniegumam piesakās pakalpojuma saņemšanai pie līgumslēdzēja (galalietotāja) izvēlētā elektroenerģijas tirgotāja atbilstoši šo noteikumu 18.punktam.
	Iebildums (EM - 09.06.2026. - pēc termiņa)
Izvērtējot tiesību akta projekta 7.punktā paredzētos no Sabiedrības integrācijas fonda saņemamos datus un datus, kuri tiek saņemti jau šobrīd, kā arī ievērojot Valsts pārvaldes iekārtas likuma 10.panta astotajā daļā nostiprināto principu, ka valsts pārvaldi organizē pēc iespējas ērti un pieejami privātpersonai; ja informācija, kura nepieciešama pārvaldes lēmuma pieņemšanai, kas regulē publiski tiesiskās attiecības ar privātpersonu, ir citas institūcijas rīcībā, iestāde to iegūst pati, nevis pieprasa no privātpersonas, precizējama tiesību normas redakcija, sašaurinot gadījumus, kuros personai nepieciešams vērsties ar iesniegumu Būvniecības valsts kontroles birojā.
Piedāvātā redakcija
19.1  Viens no bērna vecākiem, audžuvecākiem vai aizbildņiem pakalpojuma saņemšanai birojā iesniedz iesniegumu, norādot savu vārdu, uzvārdu un personas kodu, un pievienojot Latvijas Goda ģimenes apliecības kopiju gadījumos, ja aizsargātais lietotājs ir daudzbērnu ģimene, kurā vismaz viens no bērniem:
19.1 1. līdz 24 gadu vecumam 11 mēnešus pilda valsts aizsardzības dienestu (arī tie bērni, kas bijuši aizbildnībā vai bijuši ievietoti audžuģimenē līdz 18 gadu vecumam);
19.1 2. līdz 24 gadu vecumam iegūst vispārējo, profesionālo vai augstāko izglītību un bijis aizbildnībā vai bijis ievietots  audžuģimenē līdz 18 gadu vecumam. 
Ja šajā noteikumu punktā minētā ģimene ir apakšlietotājs, tā papildus šajā punktā minētajam iesniegumam piesakās pakalpojuma saņemšanai pie līgumslēdzēja (galalietotāja) izvēlētā elektroenerģijas tirgotāja atbilstoši šo noteikumu 18.punktam.
	Ņemts vērā
Noteikumu 19.1 punkts precizēts piedāvātajā redakcijā, papildus ņemot vērā Sabiedrības integrācijas fonda iebildumu (izziņas 4.punkts) par to, ka papildus iesniegumam aizsargātajam lietotājam nebūtu pieprasāma Latvijas Goda ģimenes apliecības kopija, jo   SIF ar BVKB ir noslēguši vienošanos par API servisa izstrādi, kurā ir pieejami visi nepieciešamie dati, kā arī SIF ar 2025.g. oktobri ir ieviesis digitālo Latvijas Goda ģimenes apliecību. 
	Noteikumu konsolidētā versija
19.1 Viens no bērna vecākiem, audžuvecākiem vai aizbildņiem pakalpojuma saņemšanai birojā iesniedz iesniegumu, norādot savu vārdu, uzvārdu un personas kodu, gadījumos, ja aizsargātais lietotājs ir daudzbērnu ģimene, kurā vismaz viens no bērniem:

	15.
	Noteikumu konsolidētā versija
31.4. invaliditātes sākuma datumu.
	Iebildums (LM - 08.06.2026.)
Vēršam uzmanību, ka Invaliditātes informatīvajā sistēmā tiek uzkrāti īpašas kategorijas personas dati un to apstrādei ir jābūt pamatotai. No noteikumu projekta anotācijas nav noprotams, kādam mērķim dati nepieciešami. Lai Veselības un darbspēju ekspertīzes ārstu valsts komisija varētu nodot datus Būvniecības valsts kontroles birojam lūdzam papildināt anotāciju ar pamatojumu šādu datu apstrādes nepieciešamībai.
Piedāvātā redakcija
-
	Ņemts vērā
Informējam, ka VDEĀK lēmuma datums un invaliditātes piešķiršanas sākuma datums praksē bieži atšķiras (proti, lēmums tiek pieņemts martā, bet statuss piešķirts ar janvāra mēnesi), rezultātā veidojas periods, par kuru personai bija pienācies aizsargātā lietotāja atbalsts. Šādos gadījumos BVKB veic attiecīgu atbalsta pārrēķinu. Savukārt IKT projekta realizēšanas rezultātā tika mazināts birokrātiskais slogs iestādēm manuāli veikt attiecīgo datu apmaiņu. Turklāt IKT projekta realizēšanas rezultātā ir noslēgta vienošanās starp BVKB un VDEĀK par attiecīgo datu integrāciju. Ievērojot minēto, anotācija papildināta ar augstāk minēto pamatojumu. 
	Noteikumu konsolidētā versija
31.4. invaliditātes sākuma datumu.

	16.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (EM - 09.06.2026. - pēc termiņa)
Pirmo problēmas aprakstu "Atbilstoši minētā projekta pasei projekta darbībās ietilpa datu integrācija ar Sabiedrības integrācijas fondu, proti datu nodošana par: 1) invaliditātes sākuma datumu un 2) daudzbērnu ģimenēm, ja bērns vai pilngadīgā persona, kura nav sasniegusi 24 gadu vecumu, izglītību iegūst ārvalsts izglītības iestādē." precizēt šādi:
 
Piedāvātā redakcija
"Atbilstoši minētā projekta pasei projekta darbībās ietilpa: 1) datu integrācija ar Sabiedrības integrācijas fondu, proti datu nodošana par daudzbērnu ģimenēm, ja bērns vai pilngadīgā persona, kura nav sasniegusi 24 gadu vecumu, izglītību iegūst ārvalsts izglītības iestādē un 2) esošās datu integrācijas ar Veselības un darbspēju ekspertīzes ārstu valsts komisiju (VDEĀVK) paplašināšana, iekļaujot datus par invaliditātes sākuma datumu."
	Ņemts vērā
Anotācija precizēta piedāvātajā redakcijā. 
	Anotācija (ex-ante)
1.3. Pašreizējā situācija, problēmas un risinājumi

	17.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 08.06.2026.)
Anotācijas 3.sadaļas 6.punktā ir sniegts aprēķins par noteikumu projekta ietekmi uz valsts budžetu 101 300 euro apmērā, attiecīgi lūdzam to norādīt sadaļas tabulas izmaiņu ailēs, 2., 2.1., 3., 3.1. un 4.punktā, kā arī 6.punktā sniegto informāciju pārcelt uz 6.2.apakšpunktu. Vienlaikus sadaļas punktā “Cita informācija” lūdzam norādīt, ka noteikumu projekta izpilde tiks nodrošināta Klimata un enerģētikas ministrijas budžeta programmā 03.00.00 “Elektroenerģijas lietotāju atbalsts” esošā finansējuma ietvaros.
Piedāvātā redakcija
-
	Ņemts vērā
Anotācijas 3.sadaļa precizēta un papildināta. 
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	18.
	Noteikumu konsolidētā versija
31.4. invaliditātes sākuma datumu.
	Priekšlikums (TM - 05.06.2026.)
Lūdzam precizēt noteikumu projekta 6. punktā piedāvāto Noteikumu Nr. 345 31.4. apakšpunktu, nosakot, ka Veselības un darbspēju ekspertīzes ārstu valsts komisija (turpmāk – komisija) katru mēnesi līdz otrajam datumam aizsargātā lietotāja datu informācijas sistēmai cita starpā sniedz iepriekšējā mēneša datus par personām ar I invaliditātes grupu un bērniem ar invaliditāti noteiktās invaliditātes termiņu vai invaliditātes termiņa sākuma datumu.

Informējam, ka atbilstoši Invaliditātes likuma 8. panta otrās daļas 1. punktam, pamatojoties uz personas funkcionēšanas ierobežojuma izvērtējumu, komisijas amatpersona izdod administratīvo aktu, ar kuru nosaka invaliditāti, ja personas funkcionēšanas ierobežojuma pakāpe atbilst invaliditātes noteikšanas kritērijiem, — uz noteiktu termiņu (no viena līdz pieciem gadiem, bet personai, kura līdz invaliditātes ekspertīzes veikšanas dienai nav sasniegusi 18 gadu vecumu, arī līdz dienai, kad tā sasniedz 18 gadu vecumu) vai bez atkārtota ekspertīzes termiņa (uz mūžu).
 
Piedāvātā redakcija
-
	Nav ņemts vērā
Paskaidrojam, ka ALDIS sistēmas funkcionalitāte datu apmaiņai ir uzbūvēta pēc vienota principa neatkarīgi no datu saņemšanas avota. Proti, automatizētā datu integrācija notiek pre-definētos datumos un personas atbilstība aizsargātā lietotāja statusam, kuram turklāt pienākas atbalsts tiek pārbaudīts katru mēnesi. Attiecīgi, ja personai vairs nebūs invaliditātes statusa, tad arī dati par invaliditātes sākuma datumu netiks sniegti (jo invaliditāte ir beigusies). Turklāt no datu saņemšanas viedokļa ir svarīgs tieši - invaliditātes sākuma  datums, nevis termiņš - jo tas ir atskaites punkts, no kura persona ir tiesīga tikt kvalificētai aizsargātā lietotāja statusam. Papildus informējam, ka IKT projekta realizēšanas rezultātā ir noslēgta vienošanās starp BVKB un VDEĀK par attiecīgo datu integrāciju. 
	Noteikumu konsolidētā versija
31.4. invaliditātes sākuma datumu.

	19.
	Noteikumu konsolidētā versija
32.2 Ja bērns vai pilngadīgā persona, kura nav sasniegusi 24 gadu vecumu, izglītību iegūst ārvalsts izglītības iestādē, Sabiedrības integrācijas fonds katru mēnesi līdz sestajam datumam informācijas sistēmai sniedz šādus datus:
 
	Priekšlikums (SIF - 08.06.2026.)
Datu atjaunošana notiek nepārtraukti un ir pieejami aktuālie dati, tiklīdz tie mainās, tostarp arī katra mēneša 6. datumā.
Piedāvātā redakcija
-
	Nav ņemts vērā
Paskaidrojam, ka ALDIS sistēmas funkcionalitāte datu apmaiņai ir uzbūvēta pēc vienota principa neatkarīgi no datu saņemšanas avota. Proti, automatizētā datu integrācija notiek pre-definētos datumos ar definētu regularitāti. Datu saņemšana ALDIS sistēmā tiklīdz kādā datu avotā dati tiek atjaunoti nav savietojama ar ALDIS funkcionalitāti. 
	Noteikumu konsolidētā versija
32.2 Ja bērns vai pilngadīgā persona, kura nav sasniegusi 24 gadu vecumu, izglītību iegūst ārvalsts izglītības iestādē, Sabiedrības integrācijas fonds katru mēnesi līdz sestajam datumam informācijas sistēmai sniedz šādus datus:
 

	20.
	Noteikumu konsolidētā versija
32.21. personas, kura ir iesniegusi iesniegumu par Latvijas Goda ģimenes apliecības (turpmāk – apliecība) piešķiršanu, personas kods, vārds (vārdi), uzvārds; 
	Priekšlikums (TM - 05.06.2026.)
Lūdzam precizēt noteikumu projektu, ievērojot, ka vārdkopa "Latvijas Goda ģimenes apliecība" pirmoreiz lietota Noteikumu Nr. 345 19.1 punktā.
Piedāvātā redakcija
-
	Nav ņemts vērā
Paskaidrojam, ka vārdkopa "Latvijas Goda ģimenes apliecība" ir izņemta no Noteikumu grozījumu projekta, ievērojot veiktos grozījumus pēc būtības (minētā apliecība vairs nav iesniedzama fiziski, bet gan BVKB automatizēti pārbaudīs, vai apliecība ir derīga). 
	Noteikumu konsolidētā versija
32.21. personas, kura ir iesniegusi iesniegumu par Latvijas Goda ģimenes apliecības (turpmāk – apliecība) piešķiršanu, personas kods, vārds (vārdi), uzvārds; 



